El Consell de Caça de Catalunya i els consells territorials de caça de Barcelona, Girona, Lleida i Tarragona van ser creats pel Decret 108/1985, de 25 d'abril, mentre que el Decret 100/2002, de 19 de març, crea el Consell Territorial de Caça de les Terres de l'Ebre.
Aquests consells constitueixen uns òrgans de consulta de l'Administració en matèria de caça amb la finalitat de contribuir a dur a terme una gestió sostenible i ordenada dels recursos cinegètics.
Les darreres modificacions de l'estructura del Departament de Medi Ambient fan necessari actualitzar la composició del Consell de Caça de Catalunya i dels consells territorials de caça de Barcelona, Girona, Lleida, Tarragona i les Terres de l'Ebre.
Igualment, és necessari modificar la representació dels sectors interessats amb la finalitat que en el Consell de Caça de Catalunya i els consells territorials de caça hi siguin adequadament representats tots aquells organismes i entitats que tenen interessos i que es poden veure afectats per l'activitat cinegètica.
A proposta del conseller de Medi Ambient i d'acord amb el Govern de la Generalitat,
Composició del Consell de Caça de Catalunya
El Consell de Caça de Catalunya és constituït per les persones següents:
Presidència: el director o directora general d'Activitats Cinegètiques i Pesca Continental.
Vicepresidència 1a: el/la president/a de la Federació Catalana de Caça.
Vicepresidència 2a: el o la cap de l'Àrea d'Activitats Cinegètiques de la Direcció General d'Activitats Cinegètiques i Pesca Continental.
El president/a o delegat/da de cadascuna de les representacions o delegacions de la Federació Catalana de Caça.
Cinc presidents/es de societats de caçadors federades, a proposta de la Federació Catalana de Caça.
Dos/dues caçadors/es experts en matèria cinegètica proposats per la Federació Catalana de Caça.
El president/a de la Comissió de Catalunya d'Homologació de Trofeus de Caça.
Una persona representant de les associacions de criadors o productors d'espècies cinegètiques.
Una persona representant del Consell General de la Vall d'Aran.
El o la cap de la Secció d'Activitats Cinegètiques i de Pesca Continental de les delegacions territorials corresponents del Departament de Medi Ambient.
Cinc persones representats de les organitzacions professionals agràries que tinguin la consideració de més representatives en l'àmbit de Catalunya, designades en proporció als resultats a les eleccions a cambres agràries.
Una persona representant de l'Institut d'Estudis Catalans.
Una persona representant dels departaments universitaris amb docència i recerca en zoologia animal, proposada pel Consell Interuniversitari de Catalunya.
El/La subdirector/a general de Boscos i Gestió de la Biodiversitat.
L'inspector o inspectora del cos d'agents rurals.
Una persona representant de la Direcció General de Seguretat Ciutadana del Departament de Justícia i Interior.
Una persona representat de la Direcció General de Producció Agrària i Innovació Rural del Departament d'Agricultura, Ramaderia i Pesca.
Una persona representant de la Secretaria General de l'Esport.
Una persona representant del Gremi del Comerç d'Armes de Catalunya.
Dues persones tècnics o tècniques de l'Àrea d'Activitats Cinegètiques, una de les quals actua com a secretari o secretària.
Composició dels consells territorials de caça
Els consells territorials de caça de Barcelona, Girona, Lleida, Tarragona i les Terres de l'Ebre estan constituïts per les persones següents:
Presidència: el delegat o la delegada territorial del Departament de Medi Ambient.
Vicepresidència 1a: el/la president/a o delegat/da de cadascuna de les representacions o delegacions de la Federació Catalana de Caça.
Vicepresidència 2a: el o la cap de Secció d'Activitats Cinegètiques i de Pesca Continental de la corresponent delegació territorial del Departament de Medi Ambient.
Una persona representant del Departament de Justícia i Interior.
Una persona representant del Departament d'Agricultura, Ramaderia i Pesca.
Quatre persones representants de les societats de caçadors i caçadores federades, a proposta de la Federació Catalana de Caça.
Dues persones representants de les persones titulars d'àrees privades de caça, proposades per la Federació Catalana de Caça.
Quatre persones representants de les organitzacions professionals agràries que tinguin la consideració de més representatives en l'àmbit territorial respectiu, designades en proporció als resultats a les eleccions a cambres agràries.
El sotsinspector o sotsinspectora del cos d'agents rurals.
El o la cap de la Secció de Boscos i Gestió de la Biodiversitat.
Un tècnic o tècnica de les delegacions territorials del Departament de Medi Ambient expert/a en assumptes cinegètics, que actua com a secretari o secretària.
Les persones membres del Consell de Caça de Catalunya són nomenades pel conseller de Medi Ambient, i les dels consells territorials de caça, pel/per la director/a general d'Activitats Cinegètiques i Pesca Continental.
En ambdós casos són nomenades per un període de quatre anys, a proposta dels ens i dels organismes que hi són representats, llevat d'aquelles persones membres que en formen part en virtut del seu càrrec.
Els articles 2 i 5 del Decret 108/1985, de 25 d'abril, pel qual es creen el Consell de Caça de Catalunya i els consells territorials de Barcelona, Girona, Lleida i Tarragona.
El Decret 122/1996, de 2 d'abril, pel qual es modifica el Decret 108/1985, de 25 d'abril.
L'article 2.1 del Decret 100/2002, de 19 de març, pel qual es creen els consells territorials de Caça i Pesca Continental de les Terres de l'Ebre.